Thomas Fincke

Thomas Fincke (Flensburg, 1561eko urtarrilaren 6a - Kopenhage, 1656ko apirilaren 24a) Danimarkako matematikari eta fisikari bat izan zen, Kopenhageko Unibertsitateko irakaslea 60 urte baino gehiagoz.https://runeberg.org/dbl/5/0152.html

 Biografia 
Thomas Jacobsen Fincke Flensburgon jaio zen, Schleswigen (gaur egungo Alemania). Fincke Jacob Fincke zinegotziaren eta Anna Thorsmederen semea zen. Lehen mailako ikasketak jaioterrian egin zituen, eta 1577tik aurrera matematika, erretorika eta beste ikasketa filosofiko batzuk ikasi zituen bost urtez Estrasburgoko Unibertsitatean.

1590ean, matematikako irakasle izendatua izan zen Kopenhageko Unibertsitatean. 1603an medikuntzako katedra bat ere lortu zuen.

Ivaria Jungesdatter Ivers (1574–1614) emakumearekin ezkondu zen.Jørgen Fuiren: Dansk Biografisk Leksikon, 2020/12/01an irakurrita.

Bere ekarpen nagusia Geometria rotundi (1583) liburuan dago,https://wiki.uibk.ac.at/noscemus/Geometria_rotundi non funtzio trigonometriko tangente eta sekante izen modernoak sortu zituen. 1556ean hil zen eta Kopenhageko Andre Mariaren katedralean hilobiratu zuten.https://mathshistory.st-andrews.ac.uk/Biographies/Fincke/

 Erreferentziak 

 Kanpo estekak 
 :O'Connor, John J.; Robertson, Edmund F.: "Thomas Fincke" Mac Tutor webgunean.

Kategoria:Danimarkako matematikariak
Kategoria:Danimarkako fisikariak
Kategoria:Kopenhageko Unibertsitateko irakasleak
Kategoria:Kopenhagen hildakoak